## Uredba o radnim mjestima policijskih službenika kojima se staž osiguranja račana u povećanom trajanju

### NN 129/2011 (14.11.2011.), Uredba o radnim mjestima policijskih službenika kojima se staž osiguranja račana u povećanom trajanju

VLADA REPUBLIKE HRVATSKE

2583

Na temelju članka 17. stavka 3. Zakona o policiji (»Narodne novine« broj 34/2011), Vlada Republike Hrvatske je na sjednici održanoj 6. listopada 2011. godine donijela

UREDBU

O RADNIM MJESTIMA POLICIJSKIH SLUŽBENIKA KOJIMA SE STAŽ OSIGURANJA RAČUNA U POVEĆANOM TRAJANJU

Članak 1.

Ovom Uredbom utvrđuju se radna mjesta policijskih službenika kojima se staž osiguranja, radi otežanih uvjeta rada, računa u povećanom trajanju.

Članak 2.

U sjedištu Ministarstva unutarnjih poslova policijskom službeniku se kao 18 mjeseci staža osiguranja računa svakih 12 mjeseci stvarno provedenih na radnom mjestu:

– instruktora ronjenja u Zapovjedništvu interventne policije,

– voditelja – višeg instruktora za protueksplozijsko ronjenje specijalne policije,

– instruktora za protueksplozijsko ronjenje specijalne policije,

– vođe specijalističke grupe protueksplozijskih ronioca specijalne policije,

– protueksplozijskog ronioca specijalne policije,

– zapovjednika Zrakoplovne jedinice,

– pomoćnika zapovjednika za pilote,

– pomoćnika zapovjednika za tehničku službu,

– voditelja programa za sustav kakvoće u zrakoplovnoj jedinici,

– voditelja programa sigurnosti letenja i operacija na zemlji u zrakoplovnoj jedinici,

– pilota helikoptera I. i II. kategorije,

– inženjera rotirajućih dijelova,

– policijskog službenika – instruktora održavanja zrakoplova,

– policijskog službenika – zrakoplovnog tehničara,

– policijskog službenika – manipulanta gorivom u specijalnoj policiji,

– instruktora za protueksplozijsko ronjenje specijalne policije,

– vođe specijalističke grupe protueksplozijskih ronioca specijalne policije,

– zapovjednika ronilačkog centra,

– pomoćnika zapovjednika ronilačkog centra,

– policijskog službenika za tehniku plovila, vozila, održavanje i tehničku potporu ronjenja u specijalnoj policiji,

– poslužioca barokomore u specijalnoj policiji.

Članak 3.

U sjedištu policijske uprave policijskom službeniku se kao 18 mjeseci staža osiguranja računa svakih 12 mjeseci stvarno provedenih na radu na radnom mjestu:

– zapovjednika ronilačkog odjeljenja,

– policijskog službenika – ronioca.

Članak 4.

U sjedištu Ministarstva unutarnjih poslova policijskom službeniku se kao 16 mjeseci staža osiguranja računa svakih 12 mjeseci stvarno provedenih na radnom mjestu:

– administratora kriminalističko-obavještajnog sustava,

– detektiva – dežurnog za posebne kriminalističke poslove,

– detektiva za posebne kriminalističke poslove,

– detektiva za posebnu kriminalističku tehniku,

– detektiva za poslove operativne pripreme,

– detektiva za poslove operativne zaštite,

– dežurnog policijskog službenika,

– instruktora za policijsku taktiku specijalne policije,

– instruktora za borilačke vještine specijalne policije,

– instruktora za gađanje i specijalističko naoružanje specijalne policije,

– instruktora za intervencijsku tehniku specijalne policije,

– instruktora za opću tjelesnu pripremu i borilačke vještine specijalne policije,

– instruktora za opću tjelesnu pripremu specijalne policije,

– instruktora za padobranstvo specijalne policije,

– instruktora za planinske specijalnosti specijalne policije,

– instruktora za protuterorističku taktiku specijalne policije,

– instruktora za snajperizam specijalne policije,

– intervencijskog tehničara specijalne policije,

– načelnika protueksplozijskog odjela,

– policijskog pregovarača specijalne policije,

– policijskog savjetnika za krizne situacije specijalne policije,

– policijskog službenika – motociklist,

– policijskog službenika – psiholog,

– policijskog službenika – vodič službenog psa za detekciju eksploziva,

– policijskog službenika – vođa obrade,

– policijskog službenika specijalne policije,

– voditelja pregovarača specijalne policije,

– voditelja savjetnika za krizne situacije u specijalnoj policiji,

– policijskog službenika za ciljane potrage,

– policijskog službenika za financijske istrage,

– policijskog službenika za kriminalističko-obavještajne poslove,

– policijskog službenika za kriminalitet droga,

– policijskog službenika za posebna osiguranja,

– policijskog službenika za naoružanje i opremu specijalne policije,

– policijskog službenika za osiguranje objekta,

– policijskog službenika za podršku,

– policijskog službenika za posebne kriminalističke poslove,

– policijskog službenika za posebnu kriminalističku tehniku,

– policijskog službenika za poslove operativne pripreme,

– policijskog službenika za poslove operativne zaštite,

– policijskog službenika za promet,

– policijskog službenika za protueksplozijsku zaštitu,

– policijskog službenika za provedbu nadzora državne granice,

– policijskog službenika za provedbu nadzora državne granice – vodič službenog psa za otkrivanje droga,

– policijskog službenika za specijalizirana vozila i plovila specijalne policije,

– policijskog službenika za suzbijanje korupcije i organiziranog kriminaliteta,

– policijskog službenika za unutarnje osiguranje,

– policijskog službenika za vanjsko osiguranje,

– voditelja za zakonitost i metodologiju postupanja specijalne policije,

– pomoćnika zapovjednika Antiterorističke jedinice Lučko,

– pomoćnika zapovjednika specijalne jedinice policije,

– pomoćnika zapovjednika zapovjedništva specijalne policije za operativne zadaće,

– pomoćnika zapovjednika zapovjedništva specijalne policije za stručno usavršavanje i izobrazbu,

– voditelja poslova osiguranja predsjednika Republike Hrvatske,

– voditelja poslova osiguranja predsjednika Hrvatskog sabora,

– voditelja poslova osiguranja predsjednika Vlade Republike Hrvatske,

– voditelja poslova osiguranja domaćih i stranih štićenih osoba,

– voditelja poslova posebnog osiguranja,

– šefa osiguranja štićenog objekta,

– vođe grupe pratitelja,

– pratitelja,

– vozača – motorista,

– vozača,

– voditelja – višeg instruktora za gađanje i specijalističko naoružanje specijalne policije,

– voditelja – višeg instruktora za intervencijsku tehniku i opremu specijalne policije,

– voditelja – višeg instruktora za opću tjelesnu pripremu i borilačke vještine specijalne policije,

– voditelja – višeg instruktora za planinske specijalnosti specijalne policije,

– voditelja – višeg instruktora za policijsku taktiku specijalne policije,

– voditelja – višeg instruktora za protuterorističku taktiku specijalne policije,

– voditelja – višeg instruktora za specijalizirana vozila i plovila specijalne policije,

– voditelja grupe za provedbu nadzora državne granice,

– voditelja pododsjeka posebnih kriminalističkih poslova,

– voditelja pododsjeka za posebnu kriminalističku tehniku,

– voditelja smjene posebnih kriminalističkih poslova,

– vođe grupe u Mobilnoj jedinici prometne policije,

– voditelja za sigurnosne prethodnice i koordinaciju,

– vođe grupe za posebna osiguranja,

– policijskog službenika – voditelja osiguranja štićenog objekta,

– policijskog službenika – pomoćnika voditelja osiguranja štićenog objekta,

– šefa osiguranja štićenog objekta,

– policijskog službenika – RTG operatera,

– vođe grupe za posebnu kriminalističku tehniku,

– vođe grupe za protueksplozijsku zaštitu,

– vođe specijalističke grupe specijalne policije,

– zapovjednika Antiterorističke jedinice Lučko,

– zapovjednika specijalne jedinice policije,

– zapovjednika voda specijalne policije,

– zapovjednika zapovjedništva specijalne policije,

– policijskog službenika – voditelja osiguranja Policijske akademije,

– policijskog službenika za sigurnost Policijske akademije.

Članak 5.

U sjedištu policijske uprave policijskom službeniku se kao 16 mjeseci staža osiguranja računa svakih 12 mjeseci stvarno provedenih na radnom mjestu:

– detektiva – vodiča službenog psa za otkrivanje droga,

– detektiva kriminaliteta droga,

– detektiva za nadzor organiziranog kriminaliteta,

– detektiva za potrage,

– detektiva za razbojništva,

– instruktora za naoružanje i nastavu gađanja,

– instruktora za obuku,

– instruktora za opću i specijalističku tjelesnu pripremu,

– instruktora za taktiku, postupanja i intervencije,

– kriminalističkog tehničara u policijskoj upravi,

– načelnika protueksplozijskog odjela,

– policijskog službenika – dokumentarista,

– policijskog službenika – logističara,

– policijskog službenika – poslužitelja oklopnog vozila,

– policijskog službenika – poslužitelja vodenog topa,

– policijskog službenika – vezista,

– policijskog službenika – vodiča službenog psa,

– policijskog službenika – vodiča službenog psa za detekciju eksploziva,

– policijskog službenika – vođe grupe kriminaliteta droga,

– policijskog službenika – vođe grupe za ekstremno nasilje,

– policijskog službenika – vođe grupe za terorizam,

– policijskog službenika interventne jedinice policije,

– policijskog službenika kriminaliteta droga,

– policijskog službenika vođa ekipe za očevide,

– policijskog službenika za delikte protiv opće sigurnosti,

– policijskog službenika za ekstremno nasilje,

– policijskog službenika za evidenciju korpusa,

– policijskog službenika za financijske institucije, izvangospodarske djelatnosti, intelektualno vlasništvo i kompjuterski kriminalitet,

– policijskog službenika za foto i video dokumentaciju,

– policijskog službenika za gospodarski kriminalitet,

– policijskog službenika za imovinski kriminalitet,

– policijskog službenika za kazneno-pravnu zaštitu djece i maloljetnika,

– policijskog službenika za korupciju,

– policijskog službenika za krađe,

– policijskog službenika za krvne delikte,

– policijskog službenika za maloljetničku delinkvenciju,

– policijskog službenika za nadzor organiziranog kriminaliteta,

– policijskog službenika za nedozvoljenu proizvodnju, trgovinu i krijumčarenje pravnih osoba,

– policijskog službenika za obradu općeg kriminaliteta,

– policijskog službenika za obradu organiziranog kriminaliteta,

– policijskog službenika za očevide,

– policijskog službenika za organizaciju sustava veza,

– policijskog službenika za osiguranje,

– policijskog službenika za poligrafsko ispitivanje,

– policijskog službenika za potrage,

– policijskog službenika za proizvodnju i obrtništvo,

– policijskog službenika za protueksplozijsku zaštitu,

– policijskog službenika za ratne zločine,

– policijskog službenika za razbojništva,

– policijskog službenika za seksualne delikte,

– policijskog službenika za terorizam,

– policijskog službenika za terorizam i ekstremno nasilje,

– policijskog službenika za terorizam, ratne zločine i ekstremno nasilje,

– policijskog službenika za trgovinu,

– policijskog službenika za unutarnje osiguranje,

– policijskog službenika za zadržavanje,

– pomoćnika zapovjednika interventne jedinice policije,

– pomoćnika zapovjednika interventne satnije,

– pomoćnika zapovjednika satnije za podršku,

– samostalnog kriminalističkog tehničara u policijskoj upravi,

– višeg kriminalističkog tehničara u policijskoj upravi,

– voditelja pododsjeka kriminalističke tehnike,

– voditelja pododsjeka za obradu kriminaliteta,

– voditelja protueksplozijskog odsjeka,

– vođe grupe za delikte protiv opće sigurnosti,

– vođe grupe za financijske institucije, izvangospodarsku djelatnost, intelektualno vlasništvo i kompjutorski kriminalitet,

– vođe grupe za gospodarski kriminalitet,

– vođe grupe za kazneno pravnu zaštitu djece i maloljetnika,

– vođe grupe za krađe,

– vođe grupe za kriminalističke evidencije,

– vođe grupe za kriminalističku analitiku,

– vođe grupe za krvne delikte,

– vođe grupe za maloljetničku delinkvenciju,

– vođe grupe za nadzor organiziranog kriminaliteta,

– vođe grupe za nedozvoljenu proizvodnju, trgovinu i krijumčarenje pravnih osoba,

– vođe grupe za obradu općeg kriminaliteta,

– vođe grupe za organizirani kriminalitet,

– vođe grupe za proizvodnju i obrtništvo,

– vođe grupe za protueksplozijsku zaštitu,

– vođe grupe za razbojništva,

– vođe grupe za seksualne delikte,

– vođe grupe za suzbijanje maloljetničke delinkvencije,

– vođe grupe za trgovinu,

– vođe interventne grupe,

– zamjenika zapovjednika interventne jedinice policije,

– zapovjednika interventne jedinice policije,

– zapovjednika interventne satnije,

– zapovjednika interventnog odjeljenja,

– zapovjednika interventnog voda,

– zapovjednika odjeljenja sa zaštitno-tragačkim psima,

– zapovjednika odjeljenja vodenog topa,

– zapovjednika oklopnog odjeljenja,

– zapovjednika oklopnog voda,

– zapovjednika satnije za podršku,

– zapovjednika voda sa zaštitno-tragačkim psima,

– zapovjednika voda vodenih topova,

– zapovjednika voda za podršku,

– zapovjednika ekipe za posebne zadaće,

– zapovjednika odjeljenja ekipe za posebne zadaće,

– vođe grupe ekipe za posebne zadaće,

– policijskog službenika ekipe za posebne zadaće,

– voditelja Odsjeka za pripremu i planiranje,

– načelnika Odjela za osiguranja Policijske uprave zagrebačke,

– policijski službenik za javni red i javno okupljanje Policijske uprave zagrebačke,

– policijski službenik za osiguranja Policijske uprave zagrebačke.

Članak 6.

U policijskoj postaji policijskom službeniku se kao 16 mjeseci staža osiguranja računa svakih 12 mjeseci stvarno provedenih na radnom mjestu:

– detektiva za kriminalističku obradu, evidencije, potrage i identifikaciju,

– detektiva za obradu kriminaliteta,

– kontakt policajca,

– kriminalističkog tehničara u policijskoj postaji,

– policijskog službenika,

– policijskog službenika – kriminalističko prometnog tehničara,

– policijskog službenika – mornara,

– policijskog službenika – operatera protudiverzijske zaštite,

– policijskog službenika – vodiča službenog psa za detekciju eksploziva,

– policijskog službenika – vodiča službenog psa za zaštitu granice,

– policijskog službenika za provedbu nadzora državne granice – vodič službenog psa za otkrivanje droga,

– policijskog službenika vođe ekipe za očevide u cestovnom prometu,

– policijskog službenika za gospodarski kriminalitet,

– policijskog službenika za graničnu kontrolu,

– policijskog službenika za graničnu kontrolu u lukama na moru,

– policijskog službenika za graničnu kontrolu u zračnoj luci,

– policijskog službenika za maloljetničku delinkvenciju,

– policijskog službenika za maloljetničku delinkvenciju i obradu kriminaliteta,

– policijskog službenika za obradu kriminaliteta,

– policijskog službenika za preventivu u cestovnom prometu,

– policijskog službenika za protueksplozijsku zaštitu,

– policijskog službenika za sigurnost cestovnog prometa,

– policijskog službenika za suzbijanje prekograničnog kriminaliteta,

– policijskog službenika za zaštitu granice,

– upravitelja stroja,

– voditelja ophodne brodice,

– voditelja ophodnog čamca,

– voditelja smjene graničnog prijelaza,

– vođe grupe za kriminalističku obradu,

– vođe grupe za obradu kriminaliteta,

– vođe grupe za protueksplozijsku zaštitu,

– vođe grupe za zaštitu granice,

– zapovjednika ophodnog broda,

– zamjenika zapovjednika ophodnog broda,

– vođe sektora za sigurnost cestovnog prometa,

– vođe sektora,

– policijskog službenika – prometnog motociklista.

Članak 7.

U sjedištu Ministarstva unutarnjih poslova policijskom službeniku se kao 14 mjeseci staža osiguranja računa svakih 12 mjeseci stvarno provedenih na radnom mjestu na kojima se obavljaju poslovi:

– glavnog ravnatelja policije,

– zamjenika glavnog ravnatelja policije

– policijskih službenika u Ravnateljstvu policije,

– policijskih službenika u Upravi policije, osim policijskih službenika iz članka 4. ove Uredbe,

– policijskih službenika u Upravi kriminalističke policije, osim policijskih službenika iz članka 4. ove Uredbe,

– policijskih službenika u Upravi za granicu, osim policijskih službenika iz članka 4. ove Uredbe,

– policijskih službenika u Operativno-komunikacijskom centru policije,

– policijskih službenika u Centru za forenzična ispitivanja i vještačenja,

– policijskih službenika Policijske akademije,

– policijskih službenika u Upravi za posebne poslove sigurnosti, osim policijskih službenika iz članka 4. ove Uredbe,

– policijskih službenika operativne tehnike i policijskih službenika koji obavljaju ostale poslove usko povezane s policijskim poslovima utvrđeni Pravilnikom u unutarnjem redu Ministarstva unutarnjih poslova.

Članak 8.

U sjedištu policijske uprave policijskom službeniku se kao 14 mjeseci staža osiguranja računa svakih 12 mjeseci stvarno provedenih na radnom mjestu na kojima se obavljaju poslovi:

– načelnika policijske uprave,

– zamjenika načelnika policijske uprave,

– policijskog službenika u uredu načelnika policijske uprave,

– načelnika Sektora policije, Sektora kriminalističke policije i Sektora za granicu,

– načelnika odjela, osim načelnika Protueksplozijskog odjela i načelnika Odjela za osiguranje Policijske uprave zagrebačke,

– voditelja odsjeka, osim voditelja Protueksplozijskog odsjeka i voditelja Odsjeka za pripremu i planiranje Policijske uprave zagrebačke u Odjelu za osiguranje Policijske uprave zagrebačke,

– voditelja pododsjeka,

– kriminalističkih evidencija,

– policijskog službenika u Operativno komunikacijskom centru policije,

– policijskih službenika policije, osim policijskih službenika koji obavljaju poslove uklanjanja minsko eksplozivnih sredstava u ustrojstvenim jedinicama protueksplozijske zaštite i policijskih službenika u Odjelu za osiguranje Policijske uprave zagrebačke,

– kriminalističke analitike,

– policijskog tehničara – puškara,

– operativne tehnike i ostali poslovi usko povezani s policijskim poslovima utvrđeni Pravilnikom o unutarnjem redu Ministarstva unutarnjih poslova.

Članak 9.

U policijskoj postaji policijskom službeniku se kao 14 mjeseci staža osiguranja računa svakih 12 mjeseci stvarno provedenih na radnom mjestu na kojima se obavljaju poslovi:

– načelnika policijske postaje,

– pomoćnika načelnika policijske postaje,

– šefa smjene,

– pomoćnika šefa smjene,

– dežurstva,

– nezakonitih migracija i prekograničnog kriminaliteta,

– opreme, naoružanja i evidencija,

– preventive i sigurnosti u cestovnom prometu, osim poslova izravnog nadzora i fizičkog upravljanja prometom te obavljanja očevida prometnih nesreća,

– kriminalističke obrade u cestovnom prometu,

– policijskih službenika za analitiku i statistiku.

Članak 10.

Danom stupanja na snagu ove Uredbe prestaje važiti Uredba o radnim mjestima policijskih službenika kojima se staž osiguranja računa u povećanom trajanju (»Narodne novine« br. 39/2001, 21/2004 i 142/2006).

Članak 11.

Ova Uredba stupa na snagu danom objave u »Narodnim novinama«.

Klasa: 117-05/11-01/01

Urbroj: 5030109-11-1

Zagreb, 6. listopada 2011.

Predsjednica
Jadranka Kosor, dipl. iur., v. r.

Uredba, NN 129/2011-2583